Syin akin nulfan-d atas n wid i yettarun tasekla-agi i yuklalen atas n usekfel di teɣzi n iseggasen armi d tallit i deg nettidir. Ma nuɣal-d ɣer tewsatin timensayin n tesrit di tsekla taqbaylit ad naf yiwet i yeṭṭfen adeg d ameqran deg Tasekla taqbaylit,tagi d tamacahut yiwet n tewsit gar tewsatin-a tin yellan taqburt deg tmetti taqbaylit, tawsit-a tin yeddren almi d assa, mazal tin imucuɛen s timawit ɣas akken aṭas i d-yettwajemɛen ama deg yidlisen ama deg tezrawin tisdawanin.